
U   I M E   R E P U B L I K E   H R V A T S K E

P R E S U D A 


	Visoki prekršajni sud Republike Hrvatske u vijeću sastavljenom od sutkinja Ivanke Mašić kao predsjednice vijeća, te Mirjane Medić i Nade Horvatović kao članica vijeća, uz sudjelovanje više sudske savjetnice Koraljke Polak Medaković kao zapisničarke, u prekršajnom postupku protiv okrivljenog Ladislava Radoslovića i dr., zbog prekršaja iz članka 23. Zakona o prekršajima protiv javnog reda i mira (Narodne novine broj 5/90., 30/90., 47/90. i 29/94.), odlučujući o zajedničkoj žalbi okrivljenog Ladislava Radoslovića, okrivljenog Ivana Simičića, okrivljenog Mladena Pažina, okrivljenog Željka Stojšića, okrivljenog Rudolfa Ivkovića, okrivljenog Garia Pažina, okrivljenog Ervina Raguzina, okrivljenog Ivana Letticha, okrivljenog Nikole Jerolimića, okrivljenog Ennia Lazzaria, okrivljenog Matea Stojšića, okrivljene Monike Stojšić i okrivljene Adrijane Letić podnesenoj protiv presude Općinskog suda u Rijeci, Stalne službe u Malom Lošinju, broj Pp-2910/2022 od 4. svibnja 2023., u sjednici vijeća održanoj 30. srpnja 2026.,

p r e s u d i o   j e

I. U povodu zajedničke žalbe okrivljenog Ladislava Radoslovića, okrivljenog Ivana Simičića, okrivljenog Mladena Pažina, okrivljenog Željka Stojšića, okrivljenog Rudolfa Ivkovića, okrivljenog Garia Pažina, okrivljenog Ervina Raguzina, okrivljenog Ivana Letticha, okrivljenog Nikole Jerolimića, okrivljenog Ennia Lazzaria, okrivljenog Matea Stojšića, okrivljene Monike Stojšić i okrivljene Adrijane Letić, a po službenoj dužnosti,  preinačuje se prvostupanjska presuda, te se na temelju članka 181. točka 5. Prekršajnog zakona (Narodne novine broj 107/07., 39/13., 157/13., 110/15., 70/17., 118/18. i 114/22.), protiv okrivljenog Ladislava Radoslovića, okrivljenog Ivana Simičića, okrivljenog Mladena Pažina, okrivljenog Željka Stojšića, okrivljenog Rudolfa Ivkovića, okrivljenog Garia Pažina, okrivljenog Ervina Raguzina, okrivljenog Ivana Letticha, okrivljenog Nikole Jerolimića, okrivljenog Ennia Lazzaria, okrivljenog Matea Stojšića, okrivljene Monike Stojšić i okrivljene Adrijane Letić (svi s osobnim podacima kao u prvostupanjskoj presudi) 

ODBIJA OPTUŽBA

	da bi:
	
-	dana 13. lipnja 2022., u 08,00 sati, na ulazu u luku Mrtvaška, na državnoj cesti 130, na kojoj je bio poprečno parkiran osobni automobil marke Mercedes, registarske oznake RI 284-TV, koji je onemogućavao kretanje kolonom prema luci Mrtvaška, kao i samom gradilištu, pozvani od strane ovlaštene osobe zamjenika načelnika policijske postaje Daria Ovcina da se udalje iz skupine i raziđu odnosno da prestanu s onemogućavanjem prisilnog premještanja navedenog vozila, na što su se oglušili,

-	čime bi počinili prekršaj iz članka 23. Zakona o prekršajima protiv javnog reda i mira.

II. Na temelju članka 140. stavak 2. Prekršajnog zakona, troškovi prekršajnog postupka padaju na teret proračunskih sredstava suda.

III. Uslijed odluke iz točke I., zajednička žalba okrivljenog Ladislava Radoslovića, okrivljenog Ivana Simičića, okrivljenog Mladena Pažina, okrivljenog Željka Stojšića, okrivljenog Rudolfa Ivkovića, okrivljenog Garia Pažina, okrivljenog Ervina Raguzina, okrivljenog Ivana Letticha, okrivljenog Nikole Jerolimića, okrivljenog Ennia Lazzaria, okrivljenog Matea Stojšića, okrivljene Monike Stojšić i okrivljene Adrijane Letić, je bespredmetna.

Obrazloženje
 
1. Pobijanom presudom Općinskog suda u Rijeci, Stalne službe u Malom Lošinju, broj Pp-2910/2022 od 4. svibnja 2023., okrivljeni Ladislav Radoslović, okrivljeni Ivan Simičić, okrivljeni Mladen Pažin, okrivljeni Željko Stojšić, okrivljeni Rudolf Ivković, okrivljeni Gari Pažin, okrivljeni Ervin Raguzin, okrivljeni Ivan Lettich, okrivljeni Nikola Jerolimić, okrivljeni Ennio Lazzari, okrivljeni Mateo Stojšić, okrivljena Monika Stojšić i okrivljena Adrijana Letić proglašeni su krivima i kažnjeni zbog prekršaja iz članka  23. Zakona o prekršajima protiv javnog reda i mira.

2. Protiv te presude, zajedničku žalbu su podnijeli okrivljeni Ladislav Radoslović, okrivljeni Ivan Simičić, okrivljeni Mladen Pažin, okrivljeni Željko Stojšić, okrivljeni Rudolf Ivković, okrivljeni Gari Pažin, okrivljeni Ervin Raguzin, okrivljeni Ivan Lettich, okrivljeni Nikola Jerolimić, okrivljeni Ennio Lazzari, okrivljeni Mateo Stojšić, okrivljena Monika Stojšić i okrivljena Adrijana Letić.

3. Žalba je bespredmetna.

4. Ovaj sud, postupajući sukladno odredbi članka 202. stavka 1. Prekršajnog zakona utvrdio je da je za prekršaj koji se u predmetnom postupku okrivljenicima stavljao na teret, u odnosu na koji su proglašeni krivima i koji je predmetom pobijanja, nastupila zastara prekršajnog progona, zbog čega je prvostupanjsku presudu po službenoj dužnosti trebalo preinačiti i odbiti optužbu.

5. Naime, djelo koje se okrivljenicima stavlja na teret bilo bi počinjeno 13. lipnja 2022. Primjenjujući odredbu članka 13. stavak 1. Prekršajnog zakona, zastara prekršajnog progona u predmetnom prekršajnom postupku nastupila je 13. lipnja 2026.

6. Stoga je, na temelju članka 207. u svezi s člankom 181. točka 5. Prekršajnog zakona, pobijanu presudu valjalo preinačiti i odbiti optužbu, a u odnosu na troškove prekršajnog postupka odlučiti sukladno odredbi 140. stavak 2. Prekršajnog zakona, sve kako je to navedeno u izreci.

Zagreb, 30. srpnja 2026.

Zapisničarka:							Predsjednica vijeća:

Koraljka Polak Medaković, v.r.				Ivanka Mašić, v.r.

